
ŠAKIŲ RAJONO SAVIVALDYBĖS MERAS


POTVARKIS
DĖL ŠAKIŲ RAJONO SAVIVALDYBĖS MERO 2024 M. SAUSIO 29 D. POTVARKIO NR. MT-35 „DĖL ŠAKIŲ RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO APMOKĖJIMO SISTEMOS APRAŠŲ PATVIRTINIMO“ PAKEITIMO

2025 m. vasario    d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 7 punktu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 pakeitimo įstatymo Nr. XIV-2341 2 straipsnio pakeitimo įstatymu, Šakių rajono savivaldybės tarybos veiklos reglamento, patvirtinto Šakių rajono savivaldybės tarybos 2023 m. vasario 24 d. sprendimu Nr. T-80 „Dėl Šakių rajono savivaldybės tarybos veiklos reglamento patvirtinimo“, 192 punktu:
p a k e i č i u Šakių rajono savivaldybės biudžetinių įstaigų (išskyrus švietimo įstaigas) vadovų darbo apmokėjimo sistemos aprašą (1 priedas), patvirtintą Šakių rajono savivaldybės mero 2024 m. sausio 29 d. potvarkiu Nr. MT-35 „Dėl Šakių rajono savivaldybės biudžetinių įstaigų vadovų darbo apmokėjimo sistemos aprašų patvirtinimo“:
1. pakeičiu 27 punktą ir jį išdėstau taip:
„27. Įstaigos vadovų veikla vertinama Lietuvos Respublikos teisės aktų nustatyta tvarka. Po 2025 metais įvykusio kasmetinio veiklos vertinimo už 2024 metus į įstaigos vadovo pareiginę algą yra įskaičiuojama 2024 metais taikyta kintamoji darbo užmokesčio dalis, tai yra pareiginė alga negali būti mažesnė negu 2024 metais gauta pareiginė alga kartu su kintamąja dalimi, išskyrus atvejį, kai biudžetinės įstaigos vadovo veikla už 2024 metus įvertinama kaip neatitinkanti lūkesčių ir jam, atsižvelgiant į darbo apmokėjimo sistemos nuostatas, nustatomas mažesnis pareiginės algos koeficientas.“
2. pakeičiu 32.2 papunktį ir jį išdėstau taip:
„32.2. įstaigos vadovui gali būti taikomos 19 punkte nustatytos skatinimo priemonės.“
3. išbraukiu 32.3 papunktį:
„32.3. nustatoma 15 procentų pareiginės algos dydžio kintamoji dalis.“
4. pakeičiu 33 punktą ir jį išdėstau taip:
„33. Įvertinus praėjusių kalendorinių metų įstaigos vadovo veiklą kaip atitinkančią lūkesčius, teisinė jo padėtis nesikeičia ir įstaigos vadovo veiklos vertinimas baigiamas.“
Šis potvarkis per tris mėnesius nuo potvarkio paskelbimo dienos gali būti skundžiamas Lietuvos Respublikos darbo kodekso nustatyta tvarka Valstybinės darbo inspekcijos prie Socialinės apsaugos ir darbo ministerijos Kauno skyriaus darbo ginčų komisijai (L. Sapiegos g. 12, 44251 Kaunas).

